**HIRDETMÉNY**

**az óvodai beiratkozásról**

Rákosmente Önkormányzatának Jegyzője a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 20.§ (1) bekezdésében foglaltaknak megfelelően a Rákosmenti Óvodák 2023/2024. nevelési évére vonatkozó óvodai beiratkozás idejéről, az óvodai jogviszony létesítésével összefüggő eljárásról az alábbi hirdetményben tájékoztatja a Tisztelt Szülőket.

**Az óvodába járási kötelezettség:**

A gyermek abban az évben, amelynek augusztus 31. napjáig a harmadik életévét betölti a nevelési év kezdő napjától legalább napi négy órában óvodai foglalkozáson köteles részt venni, kivéve azon bölcsődei ellátásban részesülő gyermek:

* aki még nem érett az óvodai nevelésre (a bölcsődei ellátást negyedik életévének betöltését követő augusztus 31-éig veheti igénybe), illetve
* aki sajátos nevelési igényű (a bölcsődei ellátást annak az évnek az augusztus 31. napjáig veheti igénybe, amelyben a hatodik életévét betölti).

A szülő gyermeke adottságainak, képességeinek, érdeklődésének megfelelően, saját vallási, világnézeti meggyőződésére, nemzeti hovatartozására tekintettel szabadon választhat óvodát.

Az adott évben óvodaköteles gyermeket a szülő, gondviselő köteles beíratni a lakóhelye szerint illetékes körzetes vagy a választott óvodába. A gyermek körzetes óvodáját a következő keresőfelületen találják meg: <https://kir.hu/korzet> , vagy a rakosmente.hu/Önkormányzat/Nevelés-oktatás/Óvodák menüpontokra kattintva.

A szülő, amennyiben gyermeke az óvodakötelezettségét külföldön teljesíti, köteles arról a beiratkozás idejének utolsó határnapját követő 15 napon belül írásban értesíteni az Oktatási Hivatalt (<https://www.oktatas.hu/kozneveles/kulfoldre_tavozas_bejelentese>).

A nem magyar állampolgár kiskorú akkor óvodaköteles Magyarországon, ha

* menekült, oltalmazott, menedékes, valamint a menedékjogról szóló törvény alapján befogadott jogállású,
* a szabad mozgás és tartózkodás jogával rendelkező személyek beutazásáról és tartózkodásáról szóló törvény szerint a szabad mozgás és tartózkodás jogát Magyarországon gyakorolja,
* a harmadik országbeli állampolgárok beutazásáról és tartózkodásáról szóló törvény hatálya alá tartozik, és bevándorolt vagy letelepedett jogállású, vagy Magyarország területén való tartózkodásra jogosító engedéllyel rendelkezik.

Az a szülő vagy törvényes képviselő, aki a szülői felügyelete vagy gyámsága alatt álló gyermeket kellő időben az óvodába nem íratja be, szabálysértést követ el.

**Felmentés a kötelező óvodai foglalkozások alól:**

A szülő - tárgyév április 15. napjáig benyújtott - kérelme alapján a gyermek jogos érdekét szem előtt tartva, annak az évnek az augusztus 31. napjáig, amelyben a gyermek a negyedik életévét betölti, az illetékes - állandó lakcím szerinti - járási (fővárosi kerületi) hivatal felmentheti az óvodai foglalkozáson való részvétel alól, ha a gyermek családi körülményei, sajátos helyzete indokolja. ([Űrlap](http://www.rakosmente.hu/Libraries/%C3%93vod%C3%A1khoz_kapcsol%C3%B3d%C3%B3_dokumentumok/Felment%C3%A9si_k%C3%A9relem_-_Korm%C3%A1nyablak_2021.sflb.ashx) beszerezhető/benyújtható: a 1173 Budapest, Pesti út 163. szám alatt található Kormányablakban.)

**A felvételre vonatkozó általános szabályok:**

* Az óvodai felvétel **jelentkezés** alapján történik.
* A gyermeket elsősorban abba az óvodába kell felvenni, amelynek körzetében lakik, vagy ahol szülője dolgozik.
* Az óvodába a gyermek harmadik életévének betöltése után vehető fel.
* Az óvoda felveheti azt a gyermeket is, aki a harmadik életévét a felvételétől számított fél éven belül betölti, feltéve, hogy minden, Rákosmentén lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető.
* A felvételről az óvoda vezetője dönt.
* Ha a jelentkezők száma meghaladja a felvehető gyermekek számát, az óvoda fenntartója bizottságot szervez, amely javaslatot tesz a felvételre.

**Az óvodai beiratkozás időpontja: 2023. május 10-11.**

A 2023/2024. nevelési év első nevelési napja: 2023. szeptember 1. A 2023/2024. nevelési év utolsó nevelési napja: 2024. augusztus 31.

**Az óvodai beiratkozáskor (vagy a nevelési év első napján) be kell mutatni:**

* A gyermek nevére kiállított személyazonosságot igazoló hatósági igazolványokat, továbbá a szülő személyazonosságát igazoló hatósági igazolványokat és lakcímet igazoló hatósági igazolványát.

Továbbá az adatok egyeztetése során adott esetben szükséges lehet:

* A gyermek születési anyakönyvi kivonata.
* [A gyermek felügyeleti jogának gyakorlásáról szóló nyilatkozat.](http://www.rakosmente.hu/Libraries/%C3%93vod%C3%A1khoz_kapcsol%C3%B3d%C3%B3_dokumentumok/A_gyermek_fel%C3%BCgyeleti_jog%C3%A1nak_gyakorl%C3%A1s%C3%A1r%C3%B3l_sz%C3%B3l%C3%B3_nyilatkozat.sflb.ashx)
* A gyermek TAJ kártyája.
* A szakértői bizottság szakértői véleménye.
* A hátrányos helyzetről szóló határozat.
* A különleges helyzet fennállásának igazolása/indoka. (Az óvodai nevelést/felvételt befolyásoló egyéni, egészségügyi, szociális, fejődési stb. sajátosság.)
* [A nemzetiségi óvodai nevelésben való részvételről szóló nyilatkozat.](http://www.rakosmente.hu/Libraries/%C3%93vod%C3%A1khoz_kapcsol%C3%B3d%C3%B3_dokumentumok/A_nemzetis%C3%A9gi_%C3%B3vodai_nevel%C3%A9sben_val%C3%B3_r%C3%A9szv%C3%A9telr%C5%91l_sz%C3%B3k%C3%B3_nyilatkozat.sflb.ashx)
* A szabad mozgás és tartózkodás jogával rendelkező nem magyar állampolgárok Magyarországon történő óvodai neveléséhez szükséges dokumentumok (regisztrációs igazolás, vagy tartózkodási kártya, vagy állandó tartózkodási kártya).

**A felvételi eljárás:**

Az intézményvezető a felvételi eljárásban a felvételről óvodai jogviszonyt létesítő vagy a kérelmet elutasító döntést hoz. A kérelemnek helyt adó, illetve a gyermek felvételének elutasításáról szóló döntést az intézményvezető írásban közli a szülővel 2023. június 10. napjáig.

 A szülő az óvoda döntésének felülvizsgálatát a kézhezvételtől számított 15 napon belül kérheti a döntést hozó óvodához benyújtott kérelemmel.

 A felülvizsgálati kérelmeket Rákosmente jegyzője 2023. június 25. napjától számított 8 napon belül bírálja el és 2023. július 3. napjáig megküldi a szülőnek, illetve az első fokú döntést hozó óvodának.

További információk, letölthető dokumentumok:[**https://rakosmente.hu/static-pages/intezmenyek-oktatasi-intezmenyek-ovodak**](https://rakosmente.hu/static-pages/intezmenyek-oktatasi-intezmenyek-ovodak)

|  |  |  |
| --- | --- | --- |
| **Intézmény:** | **Telefon**  | **A kérelmek benyújtásához biztosított e-mail cím:** |
| Rákosmenti Aprófalva Óvoda | 256-2082 | vezeto@aprofalva.hu |
| Rákosmenti Bóbita Óvoda | 258-0549 | ovoda@bobitaovoda17.hu |
| Rákosmenti Csicsergő Óvoda | 256-5546 | ovoda@csicsergo17.hu |
| Rákosmenti Csillagszem Óvoda | 256-8164 | ovoda@csillagszemovoda.hu |
| Rákosmenti Hétszínvirág Óvoda | 258-5694 | ovoda@hetszinvirag-ovi.eu |
| Rákosmenti Hófehérke Óvoda | 258-2245 | ovoda@hofeherkeovoda.hu |
| Rákosmenti Kuckó Óvoda | 257-6045 | ovoda@kuckoovoda.hu |
| Rákosmenti Mákvirág Óvoda | 256-6882 | ovoda@makviragok.hu |
| Rákosmenti Mézeskalács Óvoda | 257-3893 | ovoda@mezeskalacsovoda.hu |
| Rákosmenti Micimackó Óvoda | 257-7263 | ovoda@micimackoovoda.hu |
| Rákosmenti Napsugár Óvoda | 256-0106 | ovoda@napsugar-ovoda.hu |
| Rákosmenti Összefogás Óvoda | 257-0056 | ovodavezeto@osszefogasovi.hu |
| Rákosmenti Piroska Óvoda | 258-1665 | ovoda@rakosmentipiroskaovoda.hu |
| Rákosmenti Robogó Óvoda | 257-7831 | ovoda@robogoovoda.hu |
| Rákosmenti Százszorszép Óvoda | 257-8817 | ovoda@szazszorszepovoda.hu |
| **Német nemzetiségi nevelést folytató kétnyelvű óvoda:** |
| **Kindergarten Csillagszem von Rákosmente** | 256-8164 | ovoda@csillagszemovoda.hu |
|  |  |  |

|  |
| --- |
| **SAJÁTOS NEVELÉSI IGÉNYŰ GYERMEKEKET, A TÖBBI GYERMEKKEL EGYÜTT NEVELŐ ÓVODÁK RÁKOSMENTÉN** **(az óvoda 2020. augusztus 1. napjától hatályos Alapító Okirata szerint)** |
| **Az óvoda neve** | **Az óvoda címe** | **enyhe értelmi** **fogyatékos** | **érzékszervi** **fogyatékos**  | **mozgásszervi** **fogyatékos** | **beszédfogyatékos** | **autizmus spektrum zavarral küzdő** | **pszichés fejlődési** **zavarral küzdő** |
| **Rákosmenti Aprófalva Óvoda** | **1173 Bp., Egészségház u. 4.** | **X** |  |  |  | **X** | **X** |
| **Rákosmenti Bóbita Óvoda** | **1172 Bp., Heltai tér 1.** | **X** |  | **X** |  |  | **X** |
| **Rákosmenti Csicsergő Óvoda** | **1173 Bp., Kaszáló u. 48.** |  |  | **X** | **X** |  | **X** |
| **Rákosmenti Csillagszem Óvoda** | **1173 Bp., Újlak u. 114.** |  |  | **X** | **X** |  | **X** |
| **Rákosmenti Hétszínvirág Óvoda** | **1174 Bp., Kép u. 21. (székhely)** |  | **X** | **X** | **X** |  | **X** |
|  | **1174 Bp., Újmajori u. 28-34. (telephely)** |  | **X** | **X** | **X** | **X** | **X** |
| **Rákosmenti Hófehérke Óvoda** | **1173 Bp., 525. tér 41.** | **X** | **X** |  |  |  | **X** |
| **Rákosmenti Kuckó Óvoda** | **1171 Bp., Óvónő u. 3.** | **X** | **X** | **X** | **X** | **X** | **X** |
| **Rákosmenti Mákvirág Óvoda** | **1173 Bp., Újlak u. 108.** | **X** | **X** | **X** | **X** | **X** | **X** |
| **Rákosmenti Mézeskalács Óvoda** | **1171 Bp., Tanár u. 7-9. (székhely)** | **X** | **X** |  | **X** |  | **X** |
| **1171 Bp., Rákoscsaba u. 1. (telephely)** | **X** | **X** |  | **X** |  | **X** |
| **Rákosmenti Micimackó Óvoda** | **1172 Bp., Diadal u. 58-64.** | **X** | **X** |  | **X** | **X** | **X** |
|  | **1173 Bp., Földműves u. 2/b. (székhely)** | **X** |  | **X** | **X** |  | **X** |
| **Rákosmenti Napsugár Óvoda** | **1174 Bp., Bulyovszky u. 10. (telephely)** | **X** | **X** |  | **X** |  | **X** |
| **Rákosmenti Összefogás Óvoda** | **1173 Bp., Lázár deák u. 15-17.** | **X** | **X** | **X** | **X** | **X** | **X** |
| **Rákosmenti Piroska Óvoda** | **1171 Bp., Pesti út 368.** |  | **X** |  | **X** | **X** | **X** |
| **Rákosmenti Robogó Óvoda** | **1172 Bp., Robogó u. 3. (székhely)** |  |  |  | **X** |  | **X** |
| **1172 Bp., VI. u. 14. (telephely)** |  |  |  | **X** |  | **X** |
| **Rákosmenti Százszorszép Óvoda** | **1171 Bp., Rezgő u. 15.** |  | **X** |  | **X** | **X** | **X** |

**Budapest, 2023. március 20.**

**dr. György-Rúzsa Ágnes s.k.**

**jegyző**